OpenLLM-France/wikimedia huggingface dataset:
# Margaret of Huntingdon (Dukez Breizh)

Margaret of Huntingdon, anavezet e Breizh evel Marc'harid Bro-Skos (1145–1201), a oa ur briñsez skosat-saoz hag a zeuas da vout Dukez Breizh.

## He buhez

Merc'h e oa da Herri Bro-Skos (Eanric mac Dabíd) (1114 – 1152), ha da Ada de Warenne. He zad a oa hêr da gurunenn Bro-Skos, ha 3de Kont Northumbria, ha 3de kont Huntingdon ha Northampton.
Teir c'hoar he doa Marc'harid, he c'hoar henañ Ada, ha div all yaouankoc'h egeti, Marjorie ha Matilda. Daou eus he breudeur a voe rouaned Bro-Skos, Malcolm ha William, hag ar breur all, David, Kont Huntingdon, a zimezas da Maud of Chester. He zud-kozh a-berzh tad e oa David Iañ Bro-Skos ha Maud, Kontez Huntingdon, hag he zud-kozh a-berzh mamm e oa William de Warenne, 2vet Kont Surrey hag Elizabeth of Vermandois.
E 1152 e varvas he zad, ha hi 7 vloaz.

## Dimezioù ha bugale

Teir gwech e timezas Marc'harid:
* da gentañ e 1160, da Konan IV (war-dro 1138 - 1171), Dug Breizh ha Kont Richmond, 24 bloaz koshoc'h egeti; dugez Breizh ha kontez Richmond e oa Marc'harid neuze;
** ur verc'h o doe, Konstanza (1161 – 1201), dugez Breizh; dimeziñ a reas teir gwech;
Mervel a reas Konan e miz C'hwevrer 1171, ha 26 vloaz e oa Marc'harid. A-raok Pask er bloavezh-se ec'h addimezas.
* da Humphrey de Bohun (c. 1155–1181/2), Konestabl Bro-Saoz.
** ur mab o doe, Henry de Bohun (1176 – 1220);
** ur werc'h o doe, Matilda de Bohun.
Mervel a reas Humphrey e 1181, hag addimeziñ a reasda Sir William fitz Patrick de Hertburn, a oa perc'henn da zouar Washington e Durham in 1183. Ur mab o doe:

## He marv

Mervel a reas e 1201, beziet e voe en abati Sawtrey en Huntingdonshire.
* ↑ The Great roll of the pipe for the thirty-first year of the reign of King Henry the Second, A.D. 1184-1185, p 206
# Margarita (Italia)

Margarita zo ur gumun eus Italia, e proviñs Cuneo, e rannvro Piemonte .
# Marged uch Ifan

Marged uch Ifan (1696 - 1788?) , pe Marged vch Ifan, zo ur vaouez brudet e mojennoù Eryri en hanternoz Kembre. Brudet e oa da vezañ kreñv ha da vezañ telennourez ampart.
Genidik e oa eus Dyffryn Nantlle, ha tavarn a oa dezhi e Telyrniau. Goude ez eas da chom da Bwthyn Penllyn, e-kichen Llyn Padarn ma c'houneze he boued o kleuziañ e mengleuzioù kouevr Nant Peris ha mont a rae gant ur vag da benn izelañ al lenn e-kichen Brynrefail. Ditour diwar he fenn a gaver digant Thomas Pennant, ar beajour a reas tro Kembre e 1786 hag ac'h eas d'he zi nemet ne oa ket er gêr neuze. Chaseourez brudet e oa, ha kontet e veze e tape muioc'h a lern gant he chas en ur ober bloaz eget ma c'halle den ober dindan dek vloaz.
Sed ur pennill kozh diwar he fenn (meur a zoare damheñvel zo d'ar skrid ):
    Mae gan Farged fwyn uch Ifan
    Delyn fawr a thelyn fechan
    Un i'w chanu yn nhref Caernarfon
    Ac un i gadw'r gŵr yn fodlon
E brezhoneg:
       Marged koant uch Ifan he deus
       Un delenn vras hag un delenn vihan
       Unan da ganañ e kêr Caernarfon
       Hag unan da reiñ c'hoant d'ar gwaz.
# Margarida de Prades

Margarida de Prades (1387/1388 - 1429) a voe rouanez Aragon, Valencia, Mallorca, Sardigna, Korsika, ha Sikilia, goude dimeziñ da Martin Iañ Aragon (Gerona 1356 – Barcelona 1410), tregont vloaz koshoc'h.

## Notennoù

* ↑ Eufemià Fort Cogul: "La llegenda sobre Margarida de Prades", Fundació Salvador Vives Casajuana, Barcelona, 1970, p. 161, i Josep Maria Sans Travé: "Dietari o Llibre de Jornades (1411-1484) de Jaume Safont", Fundació Noguera, col·lecció Textos i Documents, n. 28, Barcelona, 1992, p. 293

## Levrlennadur

* CUEVES GRANERO, Amparo (1952) (e spagnoleg). Aportación económina del Reino de Valencia al matrimonio de Martín el Humano con Margarita de Prades. Valencia: Instituto Valenciano de Estudios Históricos, Institución de Alfonso el Magnánimo,. OCLC 12648185.
* DURÁN I CAÑAMERAS, Félix (1956). Margarida de Prades. Barcelona: Porcar. OCLC 48345614.
* FOLCH, Artemi (e katalaneg). Santes Creus, panteó reial. Barcelona: Episodis de la historia, 91. OCLC 462312773.
* FORT I COGUL, Eufemià (1960) (e katalaneg). Margarida de Prades. Barcelona: R. Dalmau. OCLC 7391363.
* FORT I COGUL, Eufemià (1970) (e katalaneg). La llegenda sobre Margarida de Prades. Barcelona: Fundació Salvador Vives Casajuana. OCLC 13154089.
* UBACH I VINYETA, Francesc d’Assís (1870) (e katalaneg). Margarida de Prades:drama històrich en quatre actes y en vers. Barcelona: Imprenta de G. Campins. OCLC 13164922.
* SAFONT, Jaume (1992) (e katalaneg). Dietari o Llibre de jornades, 1411-1484. Barcelona: Fundació Noguera, Colecció textos i documents, 28. ISBN 84 7935111X.
# Margarita

Margarita zo ur ger latin, hag a dalv kement ha perlezenn, hag un anv spagnolek. E spagnoleg eo:
* un anv bleunioù,
* un anv-badez roet d'ar merc'hed er broioù spagnolek
* un anv-lec'h er broioù spagnolek.

## Bleunioù

Meur a vleunienn damheñvel zo, ha sede o anvioù latin
* Anthemis cotula .
* Bellis annua .
* Bellis perennis .
* Bellis sylvestris .

## Anv-badez
### Yezhoù all

* Marc'harid, en brezhoneg
* Margaret, en saozneg
* Margareta, en svedeg
* Margarete, pe Margarethe, en alamaneg
* Margarida, e katalaneg ha portugaleg.
* Margherita, en italianeg
* Margrete, pe Margrethe, en daneg
* Marguerite, en galleg

### Tud
#### Alamagn

* Margarita Breitkreiz, aktorez

#### Kolombia

* Margarita Rosa de Francisco, aktourez ha kanerez kolombian

#### Euskal Herria

* Margarita Lorenzo de Reizábal, sonaozourez euskarat
* Margarita María López de Maturana, leanez ha gwenvidigez euskarat

#### Mec'hiko

* Marga López, aktorez a orin arc'hantinat
* Margarita Zavala Gómez del Campo, pried ur prezidant mec'hikan

#### Stadoù-Unanet

* Margarita Carmen Cansino, anv gwir Rita Hayworth.

#### Uruguay

* Margarita Xirgu, pe Margarida Xirgu i Subirà (1888-1969), aktorez katalan hag urugwaiat.

## Lec'hioù
### Arc'hantina

* Margarita (Arc'hantina), en departamant Vera e proviñs Santa Fe ;
* Colonia Margarita, en departamant Castellanos e proviñs Santa Fe;
* Margarita Belén, en departamant Primero de Mayo, e proviñs Chaco.

### Kolombia

* Enez Margarita (Kolombia) , en departamant Bolívar.

### Euskal Herria

* Margarita (Gasteiz), kêriadenn e kumun Gasteiz en Araba.

### Italia

* Margarita (Italia), en proviñs Cuneo.

### Venezuela

* Enez Margarita (Venezuela), un enezenn

## Steredoniezh

* (310) Margarita

## Traoù

* Ar margarita, pe margarit, zo ur mineral e doare ar mika.
* Ar margarita zo un evaj graet gant tekila ha chug sitroñs.
* Ar pizza margarita zo ur seurt pizza, anvet margherita en italianeg, ar yezh orin, diwar anv ur rouanez Margherita di Savoia (1851-1926).

## Pennadoù kar a bell pe a dost

* Enez Margarita
* Santa Margarita
* Margarida
* Perla
* La Perla
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Margaux (Gironde)

Margaux :
| Iliz Margaux. ||
| Anv okitanek | Margaus |
| Bro | Okitania |
| Melestradurezh ||
| Stad | Frañs |
| Rannvro | Akitania-Nevez |
| Departamant | Gironde |
| Arondisamant | L'Esparra |
| Kanton | Castèthnau de Medoc |
| Kod kumun | 33268 |
| Kod post | 33460 |
| Maer Amzer gefridi | Jacqueline Dottain 2008 – 2014 |
| Etrekumuniezh | Communauté de communes Médoc Estuaire |
| Lec'hienn web | www.mairie-margaux.fr |
| Poblañsouriezh ||
| Poblañs | 2 832 ann. (2020) |
| Stankter | 385 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 1 m — brasañ 23 m |
| Gorread | 7,36 km² |
| kemmañ |
Margaux (hervez ar galleg), pe Margaus (hervez an okitaneg), zo ur gumun c'hall, er Médoc, en departamant Gironde, e-kichen Bourdel, ma emañ gwinieg brudet Château Margaux.
Diwar anv ar gumun eo deuet an anv-badez gallek Margaux, ganet e dibenn an XXvet kantved, war un dro diwar heñvelsoniezh gant Margot (a zo deveret eus an anv-badez gallek Marguerite), ha diwar brud anv gwin Château Margaux hag anv Margaux Hemingway .

## Notennoù ha daveennoù

* ↑ Diferad-prefed an 22 Meurzh 2006 (pajenn 48)
* ↑ Roadennoù ofisiel e lec'hienn an EBSSA
# Margarornis

Margarornis :
| M. squamiger, luc'hskeudennet e Cordillera del Cóndor (Andoù ar Reter). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Furnariidae |
| Iskerentiad : | Furnariinae |
| Anv skiantel ||
| Margarornis Reichenbach, 1853 ||
| D'ar vevoniezh e tenn ar pennad-mañ. ||
Margarornis a zo ur genad e rummatadur an evned, krouet e 1853 gant ar skiantour alaman Ludwig Reichenbach (1793-1879).

## Spesadoù hag an isspesadoù anezhe

Pevar spesad golvaneged a ya d'ober ar genad :
* Margarornis bellulus,
* Margarornis rubiginosus
** M. r. boultoni ha rubiginosus,
* Margarornis squamiger
** M. s. perlatus, peruvianus ha squamiger,
* Margarornis stellatus.
O c'havout a reer e Kreiz ha Suamerika, pemp (5) isspesad dezho en holl.

## Notennoù ha daveennoù

* ↑ (en) Roadennoù IOC World Bird List diwar-benn Furnariidae/Margarornis (lennet e-barzh d'an 20 a viz C'hwevrer 2022).
a vo kavet e Wikimedia Commons.
# Margaux

Margaux zo
* Margaux, ur gumun c'hall, e-kichen Bourdel, ma emañ Château Margaux;
* un anv-badez gallek, ganet e dibenn an XXvet kantved, war un dro diwar heñvelsoniezh gant Margot (a zo deveret eus an anv-badez gallek Marguerite), ha diwar brud gwin Château Margaux hag hini anv Margaux Hemingway. Roet eo bet an anv d'ar baotred ivez.

## Tud

* Margaux Hemingway (1954-1996), merc'h-vihan d'ar skrivagner stadunanat Ernest Hemingway, bet anvet Margot gant he zud, hag a gemmas hec'h anv pa ouias e oa bet krouet, hervez he zud, e Château Margaux.
# Margay

Margay :
| L. wiedii ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Leopardus |
| Anv skiantel ||
| Leopardus wiedii Schinz, 1821 ||
| D'ar vevoniezh e tenn ar pennad-mañ. ||
Ar margay (Leopardus wiedii, pe Felis wiedii) a zo ur c'hazh gouez eus kreiz ha su Amerika. Er c'hoadegoù glaviek e kaver anezhañ. Hemolc'hiñ a ra eno e-unanik evned ha marmouzien. Daoust ma kreded gwechall e oa ur spesad e dañjer e kav an IUCN hiziv n'eo ket.
Heñvel a-walc'h ouzh an oselot eo ar margay, met un tamm berroc'h eo e benn. E lost a zo hiroc'h hag ar merkoù warnañ a zo disheñvel. Muzuliañ a ra ar piri etre 60 ha 80 cm gant ul lost a 50 cm. Bihanoc'h eo ar barezed, ne zibaseont ket 60 cm hag o lost a vuzul war-dro 40 cm. Pouezañ a reont etre 2 ha 4 kg.
Pignat a ra ar margay kalz gwelloc'h eget an oselot. Tra m'hemolc'h hemañ war an douar e c'hell ar margay tremen e holl vuhez er gwez. Unan eus an daou spesad Felidae eo zo gouest da ziskenn eus ur wezenn gant e benn war-du an traoñ.

## Ispesadoù

* Leopardus wiedii wiedii, reter ha kreizBrazil, Paraguay, Uruguay, norzh Arc'hantina
* Leopardus wiedii amazonica, kornôg Brazil,diabarzh Peru, Kolombia ha Venezuela
* Leopardus wiedii boliviae, Bolivia
* Leopardus wiedii cooperi, norzh Mec'hiko
* Leopardus wiedii glaucula, kreiz Mec'hiko
* Leopardus wiedii nicaraguae, Honduras, Nicaragua, Costa Rica
* Leopardus wiedii oaxacae, su Mec'hiko
* Leopardus wiedii pirrensis, Panama, Colombia, Ecuador, Perou
* Leopardus wiedii salvinia, Chiapas, Guatemala, El Salvador
* Leopardus wiedii yucatanica, Yucatán

## Liammoù diavaez

ar margay
# Margaritas ante porcos

Margaritas ante porcos zo ur bomm latin tennet eus ar Vulgat, an Aviel e latin, a gaver e skrid Aviel Mazhev (7, 6), hag a dalv kement ha perlez d'ar moc'h.
Ar bomm-se a vije bet distaget gant Jezuz en e sarmon war ar menez d'e ziskibion. Lavaret en dije, en arameeg neuze rak ne gomze ket latin : "Nolite dare sanctum canibus, neque mittatis margaritas vestras ante porcos, ne forte conculcent eas pedibus suis, et conversi dirumpant vos", da lavarout eo : " Na roit ket pezh a zo santel d'ar chas ha na daolit ket (ho) perlez dirak ar moc'h, evit ma n'o mac'hint ket dindan o zreid.

## E yezhoù all
### Flandrezeg

Ur vedalennig livet gant Pieter Brueghel gozh zo anvet '"Die lust heft te doen verlore wercken die stroyt die rosen voor de vercken." (e brezhoneg: Ma kar un den skuizhañ en aver, ra daolo roz d'ar moc'h).

### Spagnoleg

E spagnoleg e komzer eus echar margaritas a los cerdos, da lavarout eo teurel troioù-heol d'ar moc'h, deuet diwar zroukveskañ ar ger μαργαρίτας (margarítas), perlez, hag ar ger spagnolek margaritas ("troioù-heol").

## Lennegezh

* God Bless You, Mr. Rosewater, or Pearls Before Swine, romant saoznek gant ar romantour stadunanat Kurt Vonnegut, e 1965.

## Liammoù diabarzh

* Daouzek krennlavar flamank
# Margate

Margate a zo ur gêr eus kontelezh Kent e Bro-Saoz.
a vo kavet e Wikimedia Commons.
# Lendinara

Lendinara zo ur gumun en Italia, e proviñs Rovigo ha rannvro Veneto.
# Lenier Domínguez Pérez

Lenier Dominguez-Perez a zo bet ganet d'an 23 a viz Gwenholon 1983 e La Habana (Kuba).
Mestrc'hoarier echedoù kuban.
2683 edo e renk Elo e miz Here 2007.

## Liammoù diavaez

* E fichenn FIDE
* E c'hoari e Chess Games
* Partiennoù arall
# Lena Louarn

Lena Louarn zo ur stourmerez evit ar brezhoneg, ganet d’an 13 a viz Eost 1950 e Villeneuve-Saint-Georges (Seine-et-Oise) ma oa bet kaset he zud, ar broadelour Alan Louarn ha Noela Olier, da chom goude ar brezel.
Desavet eo bet e brezhoneg, 9 breur ha c'hoar he deus (en o zouez Tangi ha Malo). Distreiñ a reas he familh da Vreizh e 1962, e lec'h ma krouas he zad ar burev kelaouiñ Brudañ ha Skignañ e Roazhon, "plasenn al Lisoù". Un diplom sekretouriezh mezegiezh, un D.E.C. hag un aotreegezh brezhoneg ha deus Lena Louarn. War listenn Rannvroioù ha pobloù kengred Max Siméoni eo bet evit an dilennadegoù european e 1994. Ar priz Imram evit ar varzhoniezh he deus bet evit hec'h oberenn e 2012.

## Brudañ ar sevenadur breizhat

E 1971 eo bet e-barzh Skol An Emsav (kreizenn kelenn evit an dud gour), sikouret e vo aozadur Diwan gant lod eus izil ar gevregigezh. En em dermeniñ a ra evel « enep-impalaerour hag araokadour a-enep d'ar Jakobined ». Labouret he deus evit Diwan er bloavezhioù 1970. Ken-diazezerez skol Diwan Roazhon e 1978 eo. Goude meur a vloavezh e sekretourva ar gazetenn Bremañ e teuas da vezañ he renerez. Pell amzer eo bet sekretourez Kuzul Sevenadurel Breizh.
Renerez Skol an Emsav ha prezidantez Ofis ar Brezhoneg, krouet d'ar 1añ a viz Mae 1999, eo. Ar priz « Bretonne de l’année 1999 » he deus resevet a-berzh ar gazetenn Armor Magazine, roet ez eus bet dezhi Urzh an Erminig e 2000. Ha resevet he deus "Priz brezhoneger ar bloaz" gant France 3 e 2010 evit 10 vloaz labour evel prezidantez an Ofis.

## Trivia

Daou a vugale he deus, Glenn Jegou (animatour radio e brezhoneg, kuzulier-kêr gant ar PS e Roazhon) ha Bleunienn Louarn (D.J. Blue).

## Politikerezh

E 2010, p'edo o vont war he leve, eo bet dilennet, e votadeg rannvro, war listenn Jean-Yves Le Drian (listennad tu kleiz: PS, PCF, ekologourien, ha tud a bep seurt) evit Penn-ar-Bed, goude m'emañ o chom hag o labourat evit ar brezhoneg e Roazhon abaoe ouzhpenn 40 vloaz. Dilennet eo bet da drede besprezidantez, karget eus "yezhoù Breizh".
A-raok an dilennadeg en doa goulennet Emglev Kevredel Breizh e tibabfe etre ar PS hag an Ofis.

## Pennad kar

* Louarn (anv-tiegezh)
* Tangi Louarn

## Daveoù

* ↑ http://www.ouest-france.fr/actu/actuLocale_-Trois-poetes-recompenses-par-un-prix-_35288-avd-20121014-63793799_actuLocale.Htm
* ↑ https://web.archive.org/web/20150922232253/http://www.bretagne.bzh/jcms/preprod_66099/fr/lena-louarn
* ↑ Kemenadenn EKB war ABP
# Lend-Lease

Lend-Lease ("Prestañ-Feurmiñ") pe Lend-Lease Act ("Lezenn Prestañ-Feurmiñ"), an titl ofisiel o vezañ An Act to Promote the Defense of the United States eus ar programm sikour-brezel sevenet gant ar Stadoù-Unanet e-pad an Eil Brezel-bed. Kemer perzh er brezel en un doare damguzh e oa ar pal kentañ ; a-c'houde tagadenn Pearl Harbor d'ar 7 a viz Kerzu 1941 avat, ha donedigezh SUA er brezel, e voe lakaet kresk er sikourioù hag en un doare ofisiel.
Dre an obererezh-se e voe roet lamm da lezennoù neptuegezh 1930. Al lezenn Lend-Lease, votet gant 317 mouezh a-du hag 71 a-enep e kambr dileuridi Stadoù-Unanet Amerika ha gant 60 a-du evit 31 a-enep er Sened, sinet d'an 11 a viz Meurzh 1941, a roas an tu da brezidant ar Staoù-Unanet « da werzhañ, reiñ, eskemm, feurmiñ pe zafariñ gant doareoù all » an holl vinvioù difenn da nep gouarnamant « mar soñj d'ar prezidant ez eo kreiz e zifenn da geñver surentez ar Stadoù-Unanet.»

## Dafar war vor

Bigi treuzkaset gant Stadoù-Unanet Amerika e-pad al Lend-Lease (1940-1945)
| Doare bigi | Bro-Saoz | URSS | Brazil | Frañs |
| Douger kirri-nij ambrougañ | 23 | 0 | 0 | 0 |
| Lestr-reder (Kozh) | 0 | 1 | 0 | 0 |
| Distrujer (Kozh) | 50 | 0 | 0 | 0 |
| Distrujer ambrougañ | 78 | 0 | 8 | 6 |
| Fourgadenn | 20 | 28 | 0 | 0 |
| Hollad ar bigi meur | 171 | 29 | 8 | 6 |
| Lestr-ged arvor | 0 | 12 | 8 | 3 |
| Lestr enep minennoù | 0 | 250 | 8 | 5 |
| Ravaneller minennoù mor | 165 | 24 | 0 | 0 |
| Ravaneller minennoù arvor | 0 | 29 | 0 | 3 |
| Hollad ar bigi bihan | 165 | 315 | 16 | 11 |
| Hollad | 336 | 344 | 24 | 17 |

## Liammoù diavaez

* (en) Lend/Lease Vehicles
* (en) Lend-Lease Shipments, World War II (Washington: Departamant an Difenn, 1946)
* (en) Lend Lease Routes - Kartennoù ha berrskridoù diwar-benn hollad an dafar Lend-Lease kaset da URSS
# Lendelede

Lendelede :
| Banniel | |
| Skoed | |
| Lec’hiadur Lendelede en Arondisamant Kortrijk hag e proviñs Kornôg-Flandrez | |
| Riez | Belgia |
| Kumuniezh | Kumuniezh flandrezek |
| Rannvro | Flandrez |
| Proviñs | Kornôg-Flandrez |
| Arondisamant | Kortrijk |
| ins | 34025 |
| Kumun-Kod post | 8860 |
| Kumun | Lendelede |
| Kod pellgomz | 051 - 056 |
| Maer | Georges Gheysens |
| Gorread | 13,15 km² |
| Hed | 03° 14' .." Reter |
| Led | 50° 53' .." Norzh |
| Uhelder | .. m |
| Poblañs hep kontoù doubl | 5 411 (01.01.2007) |
| Stankter | 411 a./km² |
| Lec'hienn | www.lendelede.be |
Lendelede a zo ur gumun eus Belgia e proviñs Kornôg-Flandrez.
a vo kavet e Wikimedia Commons.
# Lendoueg

Ur yezh nilez-saharek eus skourr yezhoù soudanek ar c'hreiz eo ar lendoueg (lendu) komzet gant tro-dro da 750.000 den e Republik Demokratel Kongo.

## Gwelet ivez

* Yezhoù nilez-saharek
* Yezhoù soudanek ar c'hreiz
# Leni

Leni (Leni e sikilianeg) zo ur gumun italian e meurgêr Messina e Sikilia.
# Lengadok

Lengadok (okitaneg : Lengadòc) zo ur rannvro istorel ha sevenadurel en Okitania. Tolosa eo ar gêr-benn, hag ar c'hêrioù bras all zo Montpelhièr ha Nimes.
Dont a ra anv ar vro eus hini ar yezh a vez komzet enni lenga d'òc ("yezh ok"). Al lengadokeg zo unan eus rannyezhoù an okitaneg.
a vo kavet e Wikimedia Commons.
# Lengon

Lengon (hervez an okitaneg), pe Langon (hervez ar galleg), zo ur gumun eus mervent Bro-C'hall, en departamant Gironde. Pennlec'h arondisamant Lengon eo.

## Liammoù diavaez

a vo kavet e Wikimedia Commons.
* Lec'hienn ofisiel ar gumun
# Montefusco

Montefusco a zo ur gumun eus Italia, e proviñs Avellino, e rannvro Campania.
# Montegioco

Montegioco zo ur gumun en Italia, e Piemonte, e proviñs Alessandria, .
# Montefrío

Montefrío zo ur gumun e Spagn e Proviñs Granada.
# Montegiorgio

Montegiorgio zo ur gumun en Italia, e proviñs Fermo, e Marche.
# Montegabbione

Montegabbione zo ur gumun eus Italia, e proviñs Terni, e rannvro Umbria.
# Montegaldella

Montegaldella a zo ur gumun eus Italia, e Proviñs Vicenza, e rannvro Veneto.
# Montegalda

Montegalda a zo ur gumun eus Italia, e Proviñs Vicenza, e rannvro Veneto.
# Montegallo

Montegallo a zo ur gumun eus Italia e proviñs Ascoli Piceno, er Rannvro Marche.
# Montegiardino

Montegiardino zo unan eus nav c'humun (castelli) San Marino. An niver annezidi zo 910 (2013).
# Montegiordano

Montegiordano a zo ur gumun eus Italia, e proviñs Cosenza, e rannvro Calabria.
# OE Karatchay

Krouet e oa bet Oblast Emren Karatchay, enbarzhiet en Unaniezh Soviedel, d'ar 26 a viz Ebrel 1926.
# OE Osetia an Norzh

Krouet e oa bet Oblast Emren Osetia an Norzh, enbarzhiet en Unaniezh Soviedel, d'ar 7 a viz Mezheven 1924.

## Gwelit ivez

* Osetia
* OE Osetia ar Su
# OE Osetia ar Su

Krouet e oa bet Oblast Emren Osetia an Norzh, enbarzhiet en Unaniezh Soviedel, e miz Ebrel 1922.

## Gwelit ivez

* Osetia ar Su
* OE Osetia an Norzh
# OE Komi-Zirya

Krouet e oa bet Oblast Emren Komi-Zirya, enbarzhiet en Unaniezh Soviedel e 1922 pa oa bet adanvet Oblast Emren (OE) Kabardin, bet krouet e 1921.

## Gwelit ivez

OE Kabardin-Balkar
# OE Mari

Krouet e oa bet Oblast Emren Mari, enbarzhet en Unaniezh Soviedel, d'ar 4 a viz Du 1920. Bremañ eo deuet da vezañ Republik Mariy El.
# OE Karatchay-Tcherkesia

Krouet e oa bet Oblast Emren Karatchay-Tcherkesia, enbarzhiet en Unaniezh Soviedel, d'an 12 a viz Genver 1922.
# OE Tcherkesia

Krouet e oa bet Oblast Emren Tcherkesia, enbarzhiet en Unaniezh Soviedel, e 1926.
# OE Nagorno-Karabac'h

Krouet e oa bet Oblast Emren Nagorno-Karabac'h, enbarzhiet en Unaniezh Soviedel, e 1923 evel ur rann eus RSS Azerbaidjan.
Goude ma'c'h eas an Unaniezh Soviedel da get e teuas da vezañ ur rann eus Republik Azerbaidjan nevez-krouet, met buan-tre e tisklêrias e dishualded diouti dindan an anv Republik Nagorno-Karabac'h, daoust ma van an disklêriadur-se hep bezañ anavezet ez-ofisiel gant bro all ebet.
# OE Oudmourtia

Krouet e oa bet Oblast Emren Oudmourtia, enbarzhiet en Unaniezh Soviedel d'ar 1añ a viz Genver 1932, pa oa bet adanvet Oblast Emren (OE) Votsk, bet krouet d'ar 4 a viz Du 1920.
Dont a reas da vezañ Republik Sokialour Soviedel Emren (RSSE) Oudmourtia d'an 28 a viz Kerzu 1934, treuzfurmet e Republik Oudmourtia d'an 20 a viz Gwengolo 1990.
# OE Tchetchenia

Krouet e oa bet Oblast Emren Tchetchenia, enbarzhiet en Unaniezh Soviedel, d'ar 13 a viz Du 1922.
# Nineteen Eighty-Four

Nineteen Eighty-Four (1984) eo romant brudetañ ar skrivagner saoz George Orwell.
Embannet e oa bet d'an 8 a viz Mezheven 1949 evit ar wech kentañ.

## Pennadoù kar

* Newspeak
# Ninian

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* Ninian a zo anv ur stêr, adstêr d'an Oud: gw. Ninian (stêr)
* Ninian zo anv un eskob e Bro-Skos e penn kentañ ar Grennamzer: gw. Ninian (eskob)
* Sant-Ninian zo unan eus an inizi Shetlands
* Ninian Park eo anv tachenn mell-droad skipailh Kerdiz e Kembre.
# Ninian (stêr)

An Ninian zo ur stêr eus Bro-Sant-Brieg ha Bro-Sant-Maloù, 62 km hed dezhi. Eienañ a ra en ul lec'h anvet "la Hutte à l'Anguille", e-kichen Monkontour, hag adstêr eo d'an Oud e Ploermael.

## Kumunioù douret

* Aodoù-an-Arvor : Lanreunan, Koedlogon, Pluvaeg.
* Mor-Bihan : An Drinded-Porc'hoed, Mozhon, Talbont, Ploermael.

## Saotradur

D'al Lun 16 a viz Ebrel 2007 da noz e oa beret 100 m$^3$ a zour-hañvouez eus poull ul labourer-douar e La Ville-Guyomard e Lanreunan er wazh anvet "La Bergerie", en em daol en Ninian tostik. Ur saotradur a-hed un 10 km bennak e oa.

## An anv

Hervez Jean Markale e teufe eus Ninian, unan eus anvioù ar voudig Viviana e mojennoù ar roue Arzhur.

## Notennoù

* ↑ Meneg eus ar gwallzarvoud a oa e pajenn Breizh (pajenn 8) ar pemdezieg Ouest-France d'ar Merc'her 18 a viz Ebrel 2007.
* ↑ (fr) Markale, Jean : Les dames du Graal, Pygmalion, 1999, p. 51 (ISBN 978-2-85704-604-2)
# Nina Rodrigues (Maranhão)

Nina Rodrigues zo ur gumun eus Brazil e stad Maranhão.
Anvet eo diwar anv Nina Rodrigues, pe Raimundo Nina Rodrigues ur medisin braziliat.
# Ningbo

Ningbo (寧波) zo ur gêr vras e proviñs Zhejiang e Republik Pobl Sina. Poblet eo gant 7 606 000 a dud (e 2010).
a vo kavet e Wikimedia Commons.
# Nina Stemme

Nina Stemme zo ur c'hoariganerez svedat. Brudet eo da vezañ ar gwellañ kanerez soprano oberennoù Richard Wagner.
# Ningde

Ningde (宁德) zo ur gêr vras e proviñs Fujian e Republik Pobl Sina. Poblet eo gant 3 200 000 a dud.
a vo kavet e Wikimedia Commons.